open-index/open-wikipedia-markdown huggingface dataset:
Παλαιοχώρι Καψοράχης Αιτωλοακαρνανίας

*Για οικισμούς στην Ελλάδα με το ίδιο όνομα δείτε το λήμμα: [[Παλαιοχώρι]]*

Το **Παλαιοχώρι**, επίσημα **Παλαιοχώριον**, είναι ορεινός οικισμός της Αιτωλοακαρνανίας σε υψόμετρο 300 μέτρα.

## Γεωγραφία-ιστορία
Το Παλαιοχώρι βρίσκεται στο νοτιοανατολικό άκρο της λίμνης Τριχωνίδας στο όρος Αράκυνθος. Μέσα από αυτό περνάει η δημοτική οδός Καψοράχη - Μεσάριστα. Απέχει 32 χιλιόμ. νοτιοανατολικά από το Αγρίνιο. Μεταξύ του οικισμού και της Καψοράχης σώζεται μέρος κάστρου του 4ου π.Χ. αιώνα που αποτελούσε μέρος αρχαίου οχυρού. Στα νοτιοανατολικά βρίσκεται το εξωκλήσι του Αγίου Νικολάου του 17ου αι. πολιούχου του χωριού.. Ως οικισμός αναφέρεται επίσημα το 1879 να προσαρτάται στον τότε δήμο Μακρυνείας. Από το 1912 έως το 1920 υπήρξε έδρα της τότε κοινότητας Παλαιοχωρίου. Σύμφωνα με το πρόγραμμα ''Καλλικράτης'', μαζί με την Καψοράχη αποτελούν την τοπική κοινότητα Καψοράχης που υπάγεται στη δημοτική ενότητα Μακρυνείας του δήμου Αγρινίου και σύμφωνα με την απογραφή 2011 έχει πληθυσμό 3 κατοίκους.

## Δείτε επίσης
Στην Αιτωλοακαρνανία υπάρχει ο συνώνυμος οικισμός Παλαιοχώρι Σίμου.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Γιώργος Μοσχίδης

Ο **Γιώργος Μοσχίδης** (Καβάλα, 7 Ιουλίου 1931 - Αθήνα, 24 Δεκεμβρίου 2018) ήταν Έλληνας ηθοποιός του θεάτρου, του κινηματογράφου, της τηλεόρασης και του ραδιόφωνου· ένας εκ των σημαντικότερων καλλιτεχνών του χώρου. Διακρίθηκε ως δάσκαλος υποκριτικής της ελληνικής θεατρικής σκηνής, ενώ συμμετείχε σε σήμερα καλτ κινηματογραφικές παραγωγές των δεκαετιών 1950, 1960 και 1970.

## Βιογραφία
Ήταν γόνος αγροτικής οικογένειας της Μακεδονίας που ασχολούνταν με τα καπνά· ο πατέρας του, Αναστάσιος, εργαζόταν ως καπνεργάτης, ενώ η μητέρα του, Ελένη, το γένος Δημάδη, ήταν γόνος οικογένειας καπνεμπόρων. Είχε έναν αδελφό, τον ζωγράφο Παύλο Μοσχίδη (1927-2004). Ο Γιώργος Μοσχίδης συμμετείχε από νεαρή ηλικία σε μπουλούκια και, αφού ολοκλήρωσε τις γυμνασιακές του σπουδές, αποφοίτησε από το τμήμα υποκριτικής του Ωδείου Θεσσαλονίκης.

Το 1951, σε περιοδεία του Ελληνικού Χοροδράματος στην Θεσσαλονίκη, υποδύθηκε τον αφηγητή στις «Έξι Λαϊκές Ζωγραφιές». Το 1952 πραγματοποίησε την πρώτη του επαγγελματική του πρεμιέρα, με τον θίασο της Μαίρης Αρώνη και της Βάσως Μανωλίδου. Έκτοτε, και για λίγα χρόνια, ερμήνευε δευτερεύοντες ρόλους σε περιοδεύοντες αθηναϊκούς θιάσους, όπως του Τζαβαλά Καρούσου, του Αδαμάντιου Λεμού και του Νίκου Χατζίσκου. Το 1956 εγκαταστάθηκε μόνιμα στην Αθήνα. Τα χρόνια που ακολούθησαν και μέχρι το 2015, σταδιοδρόμησε ως ηθοποιός σε πλήθος θιάσων του ελεύθερου και του εμπορικού θεάτρου, αλλά και της Δωδέκατης Αυλαίας, του Θεάτρου Τέχνης, του Λαϊκού Πειραματικού Θεάτρου, του θεατρικού οργανισμού «Μορφές» και του Εθνικού Θεάτρου. Ερμήνευσε ρόλους τόσο του κλασικού όσο και του σύγχρονου θεατρικού ρεπερτορίου, διακρινόμενος στην αρχαία τραγωδία. Ο τελευταίος του ρόλος ήταν ο Γούλσυ στο έργο του Ρόμπερτ Μπολτ *[[Ένας άνθρωπος για όλες τις εποχές]]* (2014-2015, Εθνικό Θέατρο). Σημαντική ήταν επίσης η παρουσία του στον ελληνικό κινηματογράφο, το ραδιόφωνο και την τηλεόραση, αλλά και η συνεισφορά του ως δασκάλου σε δραματικές σχολές. Επιπροσθέτως, τη περίοδο της Μεταπολίτευσης, ανέπτυξε συνδικαλιστική δράση.

## Διακρίσεις
Το 1976, ο Μοσχίδης τιμήθηκε στο 17ο Φεστιβάλ Κινηματογράφου Θεσσαλονίκης με ειδική μνεία για την ερμηνεία του στην ταινία *Happy Day* του Παντελή Βούλγαρη.****** To 2008 βραβεύθηκε για το σύνολο του έργου του με το βραβείο «Αιμίλιος Βεάκης».

## Προσωπική ζωή και θάνατος
Ο Γιώργος Μοσχίδης νυμφεύθηκε δύο φορές, την πρώτη με την Θάλεια Κωνσταντινίδη, με την οποία απέκτησε μια κόρη, την Κορίνα, και την δεύτερη με την Άλεξ Βάμβαλη. Απεβίωσε στις 24 Δεκεμβρίου 2018, σε ηλικία 87 ετών.

## Φιλμογραφία

## Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές

## Εξωτερικοί σύνδεσμοι
* 

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Ζαφειριάδης

Το ελληνικό επώνυμο **Ζαφειριάδης**, που ετυμολογικά σημαίνει «απόγονος του Ζαφειρίου», μπορεί να αναφέρεται σε κάποιο από τα παρακάτω πρόσωπα:

* Αθανάσιος Ζαφειριάδης (19ος αι.), δήμαρχος και βουλευτής Τυρνάβου
* Τάσος Ζαφειριάδης (γενν. 1981, γνωστός και ως ΤΑΖ), σεναριογράφος, σχεδιαστής κόμικς και ορθοδοντικός

Κατηγορία:Ελληνικά επώνυμα
Σπουδή Op. 10, No. 2 (Σοπέν)

Η **Σπουδή Op. 10, No. 2** σε Λα ελάσσονα είναι σπουδή του Φρεντερίκ Σοπέν, η οποία γράφτηκε το 1829. Πρώτη φορά δημοσιεύτηκε το 1833, σε Γαλλία, Γερμανία και Αγγλία.  Σκοπός της εν λόγω σπουδής είναι η ανεξαρτησία των αδύναμων δαχτύλων του δεξιού χεριού (κοινώς το τρίτο, το τέταρτο και το πέμπτο), παίζοντας γρήγορα τη χρωματική κλίμακα. Παράλληλα τα υπόλοιπα δάχτυλα περισσότερο παίζουν συγχορδίες ή και νότες. Ένας μέσος χρόνος εκτέλεσης της σπουδής διαρκεί περίπου 1 λεπτό και 20 δευτερόλεπτα. Η Σπουδή ονομάζεται αλλιώς και ***Chromatique***.

## Παραπομπές


## Εξωτερικοί σύνδεσμοι
* ''Analysis of Chopin Etudes'' at Chopin: the poet of the piano
* Étude in A minor, Op. 10, No. 2 , Chopin Project
*Sheet music available in .pdf or LilyPond format, from Mutopia
* , played by Alfred Cortot
* , played by Wilhelm Backhaus, 1928
* , played by David Saperton
* , played by Marc-André Hamelin
* , played by Francesco Libetta

10 02
Κατηγορία:Συνθέσεις σε Λα ελάσσονα
Κατηγορία:Συνθέσεις του 1829
Σπουδές (Σοπέν)

Οι **Σπουδές** (**Études**) είναι σετ τριών έργων του Φρεντερίκ Σοπέν για σόλο πιάνο, οι οποίες δημοσιεύτηκαν τη δεκαετία 1830. Συνολικά ο Σοπέν έγραψε 27 σπουδές, οι οποίες χωρίζονται σε ένα σετ Opus 10 κι ένα σετ Opus 25, τα οποία το κάθε ένα έχει από 12 σπουδές.  Υπάρχει κι ένα τρίτο σετ, το οποίο δεν χωρίζεται με Opus αριθμούς.

## Εξωτερικοί σύνδεσμοι

**Ανάλυση και παρτιτούρες**
* Analysis of Chopin Études at Chopin: the poet of the piano
* Detailed study guides of Chopin's études, with sheet music and recordings
* Études Op. 10, Études Op. 25 at Chopin Online, University of Cambridge
* Free scores of the Etudes at Mutopia Project
*Hans von Bülow's edition of the Études, Opp. 10 and 25 (Munich: J. Aibl, 1880) From Sibley Music Library Digital Scores Collection
* Find entries on select Études and listen to on-demand performances at ''The Chopin Project'' site
* Diversity of the Tonal Structure of Chopin's ''Etudes'' by Miroslaw Majchrzak. British Postgraduate Musicology, Vol. 10 (2009)

** Εκτελέσεις **
* , Joel Hastings
* , Valentina Lisitsa
* 

*
Κατηγορία:Συνθέσεις του 1833
Κατηγορία:Μουσική με αφιέρωση
Μάνφρεντ Μπούκοφτσερ

Ο **Μάνφρεντ Φριτς Μπούκοφτσερ** (γερμανικά: Manfred Fritz Bukofzer, 27 Μαρτίου 1910 – 7 Δεκεμβρίου 1955) ήταν Γερμανοαμερικανός μουσικολόγος. Γεννήθηκε στο Όλντενμπουργκ και σπούδασε στο Πανεπιστήμιο της Χαϊδελβέργης και στο Ωδείο του Στερν στο Βερολίνο. Αποδήμησε από τη Γερμανία το 1933, εγκαθιστάμενος αρχικώς στη Βασιλεία (Ελβετία), όπου πήρε και διδακτορικό. Το 1939 μετανάστευσε στις Ηνωμένες Πολιτείες Αμερικής, όπου και παρέμεινε, αποκτώντας αργότερα και την αμερικανική υπηκοότητα. Δίδαξε στο Μπέρκλεϋ από το 1941 μέχρι τον αδόκητο θάνατό του σε ηλικία 45 ετών.

Ο Μπούκοφτσερ είναι περισσότερο γνωστός ως ιστορικός της πρώιμης δυτικής μουσικής, ιδίως της μουσικής μπαρόκ. Το βιβλίο του *Music in the Baroque Era* (= «Η μουσική στην εποχή Μπαρόκ», έκδ. W.W. Norton & Co., Νέα Υόρκη 1947) αποτελεί και σήμερα ένα από τα πρότυπα έργα αναφοράς στο θέμα αυτό, αν και ορισμένοι σύγχρονοι ιστορικοί της μουσικής υποστηρίζουν ότι έχει κάποια μεροληψία υπέρ της γερμανικής μουσικής, π.χ. στη μείωση της σημασίας της όπερας (είδος ιταλικής προελεύσεως) στην ανάπτυξη του μουσικού ύφους κατά τον 17ο αιώνα.

Εκτός από τη μουσική μπαρόκ, ο Μπούκοφτσερ ήταν ειδικός στην αγγλική μουσική και στη μουσική θεωρία του 14ου, του 15ου και του 16ου αιώνα. Ενδιαφέρθηκε επίσης επιστημονικά για τη μουσική τζαζ και την εθνομουσικολογία.

Ανάμεσα στους σημαντικούς φοιτητές του συγκαταλεγόταν και ο Λέοναρντ Ράτνερ (1916-2011), που διέπρεψε στη μουσικολογία στο γειτονικό Στάνφορντ.
## Παραπομπές


## Πηγές
* Charles, Sydney Robinson: το λήμμα «Manfred F. Bukofzer» στο *The New Grove Dictionary of Music and Musicians*, τόμος ΙΙΙ, 1η έκδ., επιμ. Stanley Sadie, εκδόσεις Macmillan, Λονδίνο 1980, σσ. 429-430

Μπουκοφτσερ, Μανφρ
Σκαρβέλης

Το ελληνικό επώνυμο **Σκαρβέλης** μπορεί να αναφέρεται σε κάποιο από τα παρακάτω πρόσωπα:

* Αγαμέμνων Σκαρβέλης (πέθανε το 1862 στην Κύθνο), Έλληνας φοιτητής που συμμετείχε και εκτελέστηκε κατά τη διάρκεια της Αντιοχειανικής επανάστασης στην Κύθνο της Ελλάδας.
* Δημήτριος Σκαρβέλης, (γεν. 1933 Χίος, Ελλάδα), Έλληνας Στρατηγός: Αρχηγός του Γενικού Επιτελείου Στρατού (ΓΕΣ) του Ελληνικού Στρατού (1990–1993), Αρχηγός του Γενικού Επιτελείου Εθνικής Άμυνας (ΓΕΕΘΑ) των Ελληνικών Ενόπλων Δυνάμεων (1993), Έλληνας στρατιώτης και ex officio μέλος της Ακαδημίας Αθηνών
* Κώστας Σκαρβέλης (1880 Κωνσταντινούπολη–1942 Αθήνα, Ελλάδα), Έλληνας συνθέτης του είδους του ρεμπέτικου, στιχουργός και μουσικός
* Κώστας "Γκας" Στέφανος Σκαρβέλης (ελληνικά: Kostas "Gus" Stephanos Scarvelis; γέννηση Χίος, Ελλάδα - ΗΠΑ) Ελληνοαμερικανός μηχανικός, εφευρέτης, δημιουργός πολλών διπλωμάτων ευρεσιτεχνίας για την Georgia Pacific Corrugated LLC και την OI Glass ενώ εργαζόταν για την Owens Illinois στο Τολέδο του Οχάιο, όπως η "Διαδικασία για την κατασκευή χαρτιού αντοχής σε υγρασία και προϊόντων αυτού"  και η "Μέθοδος εξώθησης σύνθεσης αφρώδους πλαστικού"  και εργαζόταν για την Continental Can Company  όπως "Μέσα και μέθοδος κατασκευής σακουλών» για «ορισμένα τρόφιμα, ιδίως τυριά σε φέτες και κρέατα σε φέτες" στο Μάουντ Βέρνον του Οχάιο.
* Κρίστη Σκαρβέλη (ελληνικά: Kristi Scarvelis;), Αμερικανίδα Ελληνίδα τραγουδίστρια και μουσικός του μουσικού συγκροτήματος Auramics της Νέας Υόρκης,  κινηματογραφίστρια  και σχεδιάστρια 
* Νικόλαος Σκαρβέλης (Ελληνικά: Nicholas Scarvelis; γεννημένος το 1993), Αμερικανός Έλληνας αθλητής
* Νικόλαος Γ. Σκαρβέλης (1801 Χίος, Ελλάδα - 1858, Ελλάδα), Έλληνας Διοικητής του Πεζικού των Αθηνών στην Επανάσταση της 3ης Σεπτεμβρίου 1843, αγωνιστής στην Ελληνική Επανάσταση του 1821
* Σπυρίδων Σκαρβέλης, (1868 Κέρκυρα, Ελλάδα–1942 Κέρκυρα, Ελλάδα), Έλληνας ζωγράφος της Ιωαννιανής Σχολής
* Σταματία Σκαρβέλη (Ελληνικά: Stamatia Scarvelis, γεν. 1995), Αμερικανίδα Ελληνίδα αθλήτρια

Κατηγορία:Ελληνικά επώνυμα
Παλαιοχώρια Αιτωλοακαρνανίας

Τα **Παλιοχώρια**, επίσημα **Παλαιοχώρια**, είναι ημιορεινό χωριό της Αιτωλοακαρνανίας σε υψόμετρο 300 μέτρα.

## Γεωγραφία - Ιστορία
Τα Παλαιοχώρια βρίσκονται προς τα όρια με την Ευρυτανία και στο νότιο άκρο της τεχνητής λίμνης Κρεμαστών. Απέχουν 45 χλμ. βορειοανατολικά από το Αγρίνιο. Ως οικισμός περιλαμβάνεται στις ελληνικές απογραφές από το 1961  ως μέρος της τότε κοινότητας Χούνης. Σύμφωνα με το πρόγραμμα ''Καλλικράτης'', μαζί με τα γειτονικά χωριά Ρίο,  Σκιαδαίικα, Μπασδουναίικα, Λάκκες, Χούνη, Παλαιοχούνη και Λουτρά  αποτελούν την τοπική κοινότητα Χούνης που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 έχει πληθυσμό 18 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Φτάρνισμα

Το **φτάρνισμα**, **πτερνισμός** ή **φτέρνισμα** είναι μια ημιαυτόνομη, σπασματική εξώθηση του αέρα από τους πνεύμονες μέσω της μύτης και του στόματος, που προκαλείται συνήθως από ξένα σωματίδια που ερεθίζουν τη ρινική κοιλότητα. Ένα φτάρνισμα εξωθεί τον αέρα με βίαιο τρόπο από το στόμα και τη μύτη σε μια εκρηκτική, σπασμωδική ακούσια δράση που προκύπτει κυρίως από τον ερεθισμό της ρινικής βλεννογόνου μεμβράνης. Το φτάρνισμα συνδέεται ενδεχομένως με ξαφνική έκθεση σε έντονο φως, ξαφνική αλλαγή της ατμοσφαιρικής θερμοκρασίας, αεράκι ή ιογενή λοίμωξη και μπορεί να οδηγήσει στην εξάπλωση της νόσου μέσω των σταγονιδίων.

Ο οργανισμός φταρνίζεται για να απομακρύνει βλέννες που περιέχουν ξένα σωματίδια για να καθαριστεί η ρινική κοιλότητα. Κατά τη διάρκεια του φταρνίσματος, ο ουρανίσκος και το παλατινό υγρό πιέζουν το πίσω μέρος της γλώσσας και ανυψώνεται για να κλείσει μερικώς το άνοιγμα του στόματος, έτσι ώστε ο αέρας που εκτοξεύεται από τους πνεύμονες να μπορεί να απομακρυνθεί μέσω της μύτης. Επειδή το κλείσιμο του στόματος είναι μερικό, μια ποσότητα αυτού του αέρα συνήθως φεύγει και από το στόμα. 

Το φτάρνισμα δεν μπορεί να συμβεί κατά τη διάρκεια του ύπνου λόγω του REM atonia - μιας σωματικής κατάστασης όπου οι κινητικοί νευρώνες δεν διεγείρονται και τα αντανακλαστικά σήματα δεν μεταδίδονται στον εγκέφαλο.

Κατηγορία:Συμπτώματα
Ιωάννης (στρατηγός)

Ο ** Ιωάννης**, ( ? - πέθανε μετά το 553) ήταν βυζαντινός αριστοκράτης, μάγιστρος και στρατηγός τον 6ο αιώνα. Ο Ιωάννης ήταν ανιψιός του Βιταλιανού, υπάτου το 520 και στρατιωτικού στην υπηρεσία του Αυτοκράτορα Ιουστίνου Α΄
.

Στο 537, ο Ιωάννης με Θράκες ιππείς συμμετείχε στην εκστρατεία κατά των Οστρογότθων της Ιταλίας, προς ενίσχυση του Βελισάριου, στον γοτθικό πόλεμο εναντίον των Οστρογότθων του Ουίτιγις. Ο Ιωάννης αποβιβάστηκε στον Τάραντα και το Δεκέμβριο του 537 πήγε στη Ρώμη, η οποία βρισκόταν σε πολιορκία από τους Γότθους, για να βοηθήσει την πολιορκημένη πόλη με τρόφιμα και επιπλέον στρατεύματα. Το χειμώνα του 537/538 ο Βελισάριος διέταξε τον Ιωάννη, ο οποίος είχε στρατοπεδεύσει στην Πίκενουμ να επιτεθούν στο έδαφος των γότθων για να πιεστεί ο Ουίτιγις να σταματήσει την πολιορκία της Ρώμης. Ο Ιωάννης έφτασε σε σύντομο χρονικό διάστημα το Ρίμινι, μια μέρα μακριά από τη γοτθική πρωτεύουσα της Ραβέννας. Αυτό αναγκάστηκε ο Ουίτιγις να σπάσει την πολιορκία της Ρώμης για να υπερασπιστεί την πρωτεύουσα. Ο Ιωάννης παρέμεινε στην πόλη και δέχτηκε την πολιορκία των Γότθων, χωρίς βοήθεια από τον Βελισάριο. Η άφιξη του Ναρσή, το 538 έλυσε την πολιορκία. 

Όταν οι Βελισσάριος και Ναρσής διαφώνησαν γιια την εκστρατεία ο Ιωάννης πήρε το μέρος του Ναρσκαι τον ακολούθησε στην Αιμίλια χωρίς την σύμφωνη γνωμη του Βελισσάριο. Ο Ιωάννης συμμετείχε στην κατάκτηση της Αιμίλια, αλλά η διαίρεση του στρατού, η οποία προέκυψε από την αντιπαλότητα μεταξύ Βελισάριους και Ναρσή, συνέβαλε αποφασιστικά στην πτώση του Μιλάνου στους Οστρογότθους. Αυτό έπεισε τον Ιουστινιανό για την ανάγκη ανάκλησης το 539 του Ναρσή αφήνοντας την απόλυτη διοίκηση στον Βελισάριο.

Μετά την κατάκτηση της Ραβένας και την ανάκληση του Βελισάριου στην Κωνσταντινούπολη το 540, ο Ιωάννης παρέμεινε στην Ιταλία. Οι Γότθοι ανασυντάχθηκαν υπό το νέο τους βασιλιά Τωτίλα και πολιόρκησαν την Φλωρεντία, όπου ο διοικητής της φρουράς Ιουστίνος ζήτησε βοήθεια. Τα βυζαντινά στρατεύματα έφτασαν αναγκάζοντας τον Τωτίλα να υποχωρήσει προς το Μουγκέλο. Εκεί νίκησε το βυζαντινό στρατό με τέχνασμα, διέσπειρε ψευδής φήμες για το θάνατο του Ιωάννη που οδήγησαν το βυζαντινό στρατό σε άτακτη φυγή. Ο Ιωάννης δραπέτευσε στη Ρώμη, όπου παρέμεινε μέχρι το 544 και αντικαταστάθηκε από τον Βέσσα με εντολή του Βελησάριου, ο οποίος στο μεταξύ επέστρεψε στην Ιταλία.

Το 545 στάλθηκε από τον Βελισσάριο στην Κωνσταντινούπολη για να αναζητήσει προμήθειες, εκεί ο Ιωάννης παντρεύτηκε τη Ιουστίνα, την κόρη του Γερμανού. Σύμφωνα με τη Μυστική Ιστορία του Προκοπίου η αυτοκράτειρα Θεοδώρα δεν ήθελε η Ιουστίνη να τον παντρευτεί και τον απέσυρε από την αποστολή για προμήθειες. Το 550, όταν Ο Ναρσής ανέλαβε την αρχηγία όλων των βυζαντινών δυνάμεων στην Ιταλία ο Ιωάννης αποκαταστάθηκε.

## Παραπομπές


## Πηγές
* *Ioannes 46.* In: Arnold Hugh Martin Jones, John R. Martindale, John Morris: *The Prosopography of the Later Roman Empire.* Band 3: John R. Martindale: *A. D. 527–641.* Teilband A: *Abandanes – 'Iyād ibn Ghanm.* Cambridge University Press, Cambridge u. a. 1992, ISBN 0-521-20160-8, S. 652–661.

Κατηγορία:Βυζαντινοί στρατηγοί
Κατηγορία:Βυζαντινοί του 6ου αιώνα
Οικογένεια Μικιέλ

Η **Οικογένεια Μικιέλ** ήταν μια από τις 12 *"Αποστολικές Οικογένειες"* που κυβέρνησε την Δημοκρατία της Βενετίας με τρεις δόγηδες

*Βιτάλε Α΄ Μικιέλ Δόγης της Βενετίας (1095 - 1102) σαν διάδοχος του Βιτάλε Φαλιέρ. Ο Πάπας Ουρβανός Β΄ κήρυξε την εποχή του την Α΄ Σταυροφορία, ο ίδιος αρνήθηκε αρχικά την συμμετοχή του αλλά όταν είδε πανευρωπαϊκή συμμετοχή άλλαξε γνώμη. Τον Ιούλιο του 1099 εξέπλευσε από την Βενετία με 207 πλοία αλλά έφτασε στους Αγίους Τόπους όταν ο Γοδεφρείδος του Μπουιγιόν είχε καταλάβει την Ιερουσαλήμ. Παντρεύτηκε την Φελίτσια Κορνάρο που είχε δυναμική συμμετοχή στην πολιτική του.
*Ντομένικο Μικιέλ, δόγης της Βενετίας (1117 - 1130) εγγονός του Βιτάλε Α΄ Μικιέλ. Νίκησε τους Φατιμίδες που είχαν συλλάβει τον Βαλδουίνο Β΄ της Ιερουσαλήμ και δέχτηκε σημαντικά εμπορικά προνόμια και φοροαπαλλαγές. Στην επιστροφή του λεηλάτησε βίαια περιοχές του Ελληνικού χώρου ιδιαίτερα τα νησιά στο Αιγαίο Πέλαγος
*Βιτάλε Β΄ Μικιέλ, δόγης της Βενετίας (1156 - 1172) γιος του Ντομένικο Μικιέλ. Την εποχή του ο αυτοκράτορας Μανουήλ Α΄ Κομνηνός ακύρωσε τα προνόμια που είχε η Βενετία στην Κωνσταντινούπολη και τα παραχώρησε στις αντίπαλες Ιταλικές πόλεις ειδικά στην Γένοβα. Οι Βενετοί επιτέθηκαν στην Γενοβέζικη συνοικία και ο αυτοκράτορας διέταξε απέλαση και κατάσχεση της περιουσίας των Βενετσιάνων που ζούσαν στην Πόλη (1171). Ο Βιτάλε Β΄ προχώρησε σε εκστρατεία εναντίον του Βυζαντίου αλλά ο στρατός του έπεσε στην παγίδα του Μανουήλ και αποδεκατίστηκε από την πανώλη. Μετά την επιστροφή του στην Βενετία οι κάτοικοι τον κατηγόρησαν σαν υπεύθυνο για την αποτυχία στην Βυζαντινή εκστρατεία και δολοφονήθηκε. Ο γιος του Νικολό παντρεύτηκε την Μαρία κόρη του Λαδίσλαου Β΄ της Ουγγαρίας.

## Γενεαλογικό δέντρο της Οικογένειας Μικιέλ

## Παραπομπές
 		


## Εξωτερικοί σύνδεσμοι

*Δόγισσες της Βενετίας


Κατηγορία:Ιταλοί του 12ου αιώνα
Κατηγορία:Δόγηδες της Βενετίας του 12ου αιώνα
Κλάμα

Το **κλάμα** είναι η εκροή δακρύων ως αντίδραση σε μια συναισθηματική κατάσταση, πόνο ή έναν φυσικό ερεθισμό του ματιού. Τα συναισθήματα που μπορούν να οδηγήσουν στο κλάμα περιλαμβάνουν στεναχώρια, θυμό, ευτυχία ή θλίψη. Η πράξη του κλάματος έχει οριστεί ως "φαινόμενο εκκρίματος δακρύων από τον δακρυϊκό αδένα, χωρίς κανέναν ερεθισμό των οφθαλμικών δομών". Μία μορφή κλάματος είναι και ο λυγμός. 

Έχει δημιουργηθεί μια νευρωνική σύνδεση μεταξύ του δακρυϊκού αγωγού και των περιοχών του ανθρώπινου εγκεφάλου που εμπλέκονται με τη συγκίνηση. Οι επιστήμονες συζητούν κατά πόσο οι άνθρωποι είναι τα μόνα ζώα που παράγουν δάκρυα ανταποκρινόμενοι στις συναισθηματικές καταστάσεις.

Τα δάκρυα που παράγονται κατά τη διάρκεια συγκίνησης έχουν χημική σύνθεση που διαφέρει από άλλους τύπους δακρύων. Περιέχουν σημαντικά μεγαλύτερες ποσότητες των ορμονών προλακτίνη, αδρενοκορτικοτροπική ορμόνη και Leu-enkephalin, και τα στοιχεία καλίου και μαγγανίου.

## Παραπομπές


Κατηγορία:Συμπτώματα
Παλαιοκαρυά Παραβόλας Αιτωλοακαρνανίας

Η **Παλαιοκαρυά** είναι ορεινός οικισμός της Αιτωλοακαρνανίας σε υψόμετρο 500 μέτρων.

## Γενικά στοιχεία
Η Παλαιοκαρυά βρίσκεται βόρεια της λίμνης Τριχωνίδας και απέχει περίπου 20 χλμ. Δ. από το Αγρίνιο και 16 χλμ. ΒΔ. από το Θέρμο. Ως οικισμός αναφέρεται επίσημα το 1835 στο ΦΕΚ 19Α - 07/12/1835 με την παλιά της ονομασία από την Τουρκοκρατία ως **Ζακώνινα** να ορίζεται έδρα του ομώνυμου δήμου. Το 1930 με το ΦΕΚ 51Α - 19/02/1930 μετονομάστηκε σε **Τριλάγκαδο** και την ίδια χρονιά με το ΦΕΚ 251Α - 24/07/1930 μετονομάστηκε σε **Παληοκαρυά** για να διορθωθεί τελικά το ονομά της σε Παλαιοκαρυά. Σύμφωνα με το πρόγραμμα Καλ''λικράτης'' και την τροποποίησή του Κλεισθένης Ι, μαζί με τον Άγιο Γεώργιο αποτελούν την κοινότητα Παλαιοκαρυάς που υπάγεται στη δημοτική ενότητα Παραβόλας του δήμου Αγρινίου και σύμφωνα με την απογραφή 2011 ως κοινότητα έχει πληθυσμό 224 κατοίκους, ενώ ως οικισμός 132.

## Σημείωση
Στον ίδιο δήμο αλλά την δημοτική ενότητα Παναιτωλικού υπάρχει ο συνώνυμος οικισμός Παλαιοκαρυά.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Πλάτη (ανατομία)

πλαίσιο|μικρογραφία
Στην ανατομία πλάτη εννοείται η μεγάλη οπίσθια περιοχή του ανθρώπινου σώματος, που ανεβαίνει από την κορυφή των γλουτών στο πίσω μέρος του λαιμού και των ώμων. Είναι η επιφάνεια του σώματος απέναντι από το στήθος. Η σπονδυλική στήλη τρέχει κατά μήκος της πλάτης. Το πλάτος της πλάτης δημιουργείται από τους ώμους στην κορυφή και στη λεκάνη στο κάτω μέρος.

## Δομή
Το κεντρικό χαρακτηριστικό της ανθρώπινης πλάτης είναι η σπονδυλική στήλη, συγκεκριμένα το μήκος από την κορυφή των θωρακικών σπονδύλων έως το κάτω μέρος των οσφυικών σπονδύλων, το οποίο προφυλάσσει τον νωτιαίο μυελό στον σπονδυλικό σωλήνα και το οποίο γενικά έχει κάποια καμπυλότητα που δίνει σχήμα στην πλάτη. Η χοάνη εκτείνεται από την σπονδυλική στήλη στο πάνω μέρος της πλάτης (με την κορυφή του σκελετού που αντιστοιχεί στον σπόνδυλο Τ1), περισσότερο από το μισό μήκος της πλάτης, αφήνοντας μια περιοχή με λιγότερη προστασία μεταξύ του πυθμένα του σκελετού και τους γοφούς. Το πλάτος της πλάτης στην κορυφή ορίζεται από την ωμοπλάτη, τα φαρδιά επίπεδα οστά των ώμων.

Το δέρμα της ανθρώπινης πλάτης είναι παχύτερο και έχει λιγότερες νευρικές απολήξεις από το δέρμα σε οποιοδήποτε άλλο μέρος του κορμού. Με μερικές αξιοσημείωτες εξαιρέσεις, τείνει να έχει λιγότερες τρίχες από το ανδρικό στήθος. Η άνω-μεσαία πλάτη είναι επίσης η μία περιοχή του σώματος που ένας άνθρωπος υπό κανονικές συνθήκες μπορεί να μην είναι σε θέση να αγγίξει.

Κατηγορία:Ανατομία
Βραχίονας

Στην ανατομία του ανθρώπου, ο **βραχίονας** ή μπράτσο είναι το τμήμα του ανώτερου άκρου ανάμεσα στον αρσενικό κόμβο (άρθρωση ώμου) και στον αρθρωτό σύνδεσμο. Ο βραχίονας εκτείνεται στο χέρι. Μπορεί να χωριστεί στον άνω βραχίονα, ο οποίος εκτείνεται από τον ώμο στον αγκώνα και το αντιβράχιο που εκτείνεται από τον αγκώνα μέχρι το χέρι.

## Ανατομία
### Οστά

Το βραχιόνιο είναι ένα από τα τρία μακρά οστά του βραχίονα. Συνενώνεται με την ωμοπλάτη στην άρθρωση του ώμου και με τα άλλα μακρά οστά του βραχίονα, την ωλένη και την ακτίνα στην άρθρωση του αγκώνα. Ο αγκώνας είναι ο αρθρωτός σύνδεσμος μεταξύ του άκρου του βραχίονα και των άκρων της ακτίνας και της ωλένης. Το βραχιόνιο δεν μπορεί να σπάσει εύκολα. Η δύναμή του επιτρέπει να σηκώσει 140 κιλά.

### Μύες
Ο βραχίονας χωρίζεται από ένα στρώμα περιτονίας (γνωστό ως πλευρικό και μεσαίο ενδομυϊκό διαχωρισμό) που διαχωρίζει τους μυς σε δύο οστεοφασικά διαμερίσματα: το πρόσθιο και το οπίσθιο διαμέρισμα του βραχίονα. Η περιτονία συγχωνεύεται με το περιόστεο (εξωτερικό στρώμα των οστών) του βραχιονίου.

Κατηγορία:Ανθρώπινη ανατομία
Γλουτοί

thumb|250px|δεξιά|Γλουτοί
Οι **γλουτοί** είναι δύο στρογγυλεμένα τμήματα της ανατομίας που βρίσκονται στο οπίσθιο μέρος της πυελικής περιοχής των πρωτευόντων θηλαστικών (συμπεριλαμβανομένων των ανθρώπων) και σε πολλά άλλα δίποδα ή τετράποδα και περιλαμβάνουν ένα στρώμα λίπους που τοποθετείται επάνω στους μεσαίους μυς. Φυσιολογικά, οι γλουτοί επιτρέπουν το βάρος να αφαιρείται από τα πόδια ενώ κάθεστε. Σε πολλούς πολιτισμούς παίζουν ρόλο στη σεξουαλική έλξη. Ορισμένες κουλτούρες, όπως αυτή της βικτοριανής Αγγλίας, χρησιμοποίησαν επίσης τους γλουτούς ως πρωταρχικό στόχο της σωματικής τιμωρίας, καθώς το στρώμα υποδόριου λίπους των γλουτών προσφέρει προστασία από τραυματισμούς, ενώ ταυτόχρονα επιτρέπει την πρόκληση πόνου.

## Ανατομία
Οι γλουτοί σχηματίζονται από τις μάζες των γλουτιαίων μυών που υπερτίθενται από ένα στρώμα λίπους. Η ανώτερη όψη του γλουτού τελειώνει στη λαγόνια κορυφή και η κατώτερη όψη σκιαγραφείται από την οριζόντια πτυχή του γλουτιαίου. 

Οι γλουτοί επιτρέπουν στα πρωτεύοντα να κάθονται όρθια χωρίς να χρειάζεται να στηρίξουν το βάρος τους στα πόδια τους, όπως κάνουν τα τετράποδα ζώα. Οι θηλυκοί μπαμπουίνοι έχουν γλουτούς που κοκκινίζουν για να προσελκύσουν τους αρσενικούς. Στην περίπτωση των ανθρώπων, τα θηλυκά τείνουν να έχουν αναλογικά ευρύτερους και παχύτερους γλουτούς, λόγω του υψηλότερου υποδόριου λίπους και των αναλογικά ευρύτερων γοφών.

Κατηγορία:ανατομία
Δάκτυλα χεριών

Το **δάκτυλο** είναι άκρο του ανθρώπινου σώματος, ένα όργανο χειρισμού και αίσθησης που βρίσκεται στα χέρια ανθρώπων και άλλων πρωτευόντων. Κανονικά, οι άνθρωποι έχουν πέντε δάκτυλα, τα οστά (κόκκαλα) των οποίων ονομάζονται φάλαγγες. Το πρώτο δάκτυλο είναι ο αντίχειρας, ακολουθούμενο από τον δείκτη, μεσαίος, παράμεσος και ο μικρός. Σύμφωνα με διαφορετικούς ορισμούς, ο αντίχειρας μπορεί να καλείται και μεγάλος.

## Αντιδράσεις
Υπάρχει ένα φαινόμενο (κοινώς λεγόμενος μούλιασμα ή παπούδιασμα) που οι υποκείμενες λειτουργίες και ο μηχανισμός της ρυτίδωσης των δακτύλων ενεργοποιούνται. Αρχικά υποτίθεται ότι οι ρυτίδες ήταν απλώς το αποτέλεσμα της διόγκωσης του δέρματος στο νερό, αλλά τώρα γίνεται αντιληπτό ότι προκαλούνται από τα αιμοφόρα αγγεία που συστέλλονται λόγω της απόκρισης του νερού.  

## Παραπομπές


Δακτυλα χ
Μέτωπο (αποσαφήνιση)

Η λέξη μέτωπο αναφέρεται γενικά στο μπροστινό μέρος ενός οργανισμού ή ομάδας, αυτό που προβάλλεται πρώτο από τα υπόλοιπα μέρη και προστατεύει από τα χτυπήματα ή χτυπάει. Πιο συγκεκριμένα:

*Μπορεί να είναι το μέτωπο ενός οργανισμού, δηλαδή το μπροστινό σχετικά κάθετο επίπεδο μέρος του κεφαλιού του, πάνω από τα μάτια του.
*Μπορεί να είναι το μέτωπο ενός κύματος. Όπως το ψυχρό μέτωπο, που αναφέρεται σε κλιματολογικό φαινόμενο.
*Μπορεί να είναι ένα στρατιωτικό μέτωπο, δηλαδή μια γραμμή μάχης.
*Τέλος μπορεί να είναι ένα κίνημα ή κόμμα. Όπως:
**Εθνικό Απελευθερωτικό Μέτωπο
**Ελληνικό Μέτωπο
**Μέτωπο Ριζοσπαστικής Αριστεράς
**Εθνικό Μέτωπο (Βρετανία)
Ισχίο

Στην ανατομία των σπονδυλωτών, το **ισχίο** αναφέρεται είτε σε ανατομική περιοχή είτε σε άρθρωση. 

Η περιοχή του ισχίου είναι τοποθετημένη πλευρικώς στην εμπρόσθια στην περιοχή των γλουτών, χαμηλότερα από την λαγόνια κορυφή.

Ο αρθρώτης του ισχίου, που αναφέρεται επιστημονικά ως ο ακετολοφαρμακώδης σύνδεσμος, είναι ο σύνδεσμος μεταξύ του μηρού και της κοτύλης της λεκάνης και η κύρια λειτουργία του είναι να υποστηρίζει το βάρος του σώματος σε κατά τη διάρκεια του περπατήματος ή του τρεξίματος. Οι αρθρώσεις ισχίου έχουν πολύ σημαντικούς ρόλους στη συγκράτηση της ισορροπίας και στη διατήρηση της γωνίας κλίσης της πυέλου.

## Άρθρωση

Η άρθρωση του ισχίου είναι ένας αρθρικός σύνδεσμος που σχηματίζεται από την άρθρωση της στρογγυλεμένης κεφαλής του μηριαίου οστού και της κοτύλης της λεκάνης. Αποτελεί την πρωταρχική σύνδεση μεταξύ των οστών του κάτω άκρου και του αξονικού σκελετού του κορμού και της λεκάνης. Και οι δύο επιφάνειες των αρθρώσεων καλύπτονται με ένα ισχυρό, αλλά λιπαρό στρώμα που ονομάζεται αρθρικός υαλώδης χόνδρος.

Το κυπελλοειδές κοτύλο σχηματίζει την ένωση τριών πυελικών οστών. Η κεφαλή του μηριαίου οστού είναι προσαρτημένη στον άξονα από μια περιοχή λεπτού λαιμού που συχνά είναι επιρρεπής σε κάταγμα στους ηλικιωμένους, η οποία οφείλεται κυρίως στις εκφυλιστικές επιδράσεις της οστεοπόρωσης.

## Κλινική σημασία
Το ισχίο αποτελεί μια από τις σημαντικότερες αρθρώσεις του ανθρώπινου σώματος, και χρειάζεται για το βάδισμα, το κάθισμα και την διατήρηση της ισορροπίας κατά την ορθοστάτηση. Το ισχίο λόγω του ότι υποστηρίζει όλα τα φορτία του ανθρώπινου σώματος και λόγω του ότι εκτελεί έναν τεράστιο αριθμό βημάτων ετησίως (περίπου 1.500.000) υφίσταται πολύ μεγάλη καταπόνηση.

Τα οστά και οι παρακείμενοι ιστοί της άρθρωσης του ισχίου μπορούν να προσβληθούν από διάφορες παθήσεις που προκαλούν πόνο και περιορισμό στην κίνηση. Αυτές συνήθως είναι εντοπισμένες, αλλά υπάρχουν και φορές που αποτελούν μέρος μιας συστηματικής νόσου. Η πιο συχνή παθολογική κατάσταση που αναπτύσσεται στο ισχίο είναι η αρθρίτιδα και συνήθως είναι εκφυλιστικού τύπου. Οι αθλητικές κακώσεις του ισχίο αναπτύσσονται σε ασθενείς που ασχολούνται  με τις πολεμικές τέχνες, το μπαλέτο, την ενόργανη και τους δρόμους αντοχής. Τα κατάγματά του ισχίου αποτελούν έναν από τους συχνότερους και πιο επικίνδυνους τραυματισμούς των ηλικιωμένων.
Κατηγορία:Ανατομία
Κατηγορία:Αρθρώσεις
Γάμπα

Η **γάμπα** είναι το πίσω μέρος του κάτω ποδιού στην ανθρώπινη ανατομία. Οι μύες στην γάμπα αντιστοιχούν στο οπίσθιο τμήμα του ποδιού. Αρκετοί άλλοι, μικρότεροι μύες συνδέονται με το γόνατο, τον αστράγαλο και με μακρούς τένοντες στα δάκτυλα των ποδιών.

## Δομή
Η γάμπα αποτελείται από τους μύες του οπίσθιου διαμερίσματος του ποδιού: Ο γαστροκνήμιος μυς και ο πελματιαίος και το οπίσθιο κνημιαίο. Το κνημιαίο νεύρο παρέχει εννεύρωση.

Κατηγορία:Ανθρώπινη ανατομία
Τζόε Λούις

Ο **Τζόε Λούις** (αγγλ.: *Joseph Louis Barrow*), (Αλαμπάμα, ΗΠΑ, 13 Μαΐου 1914 – Νεβάδα, 12 Απριλίου 1981) ήταν Αμερικανός επαγγελματίας μποξέρ (1934 – 1951) και πρωταθλητής της κατηγορίας «βαρέων βαρών» (με ύψος 1,88 μ.) από το 1937 έως το 1949  με συνολικό ρεκόρ 66 νίκες – 3 ήττες, γνωστός σαν ο «καστανός βομβαρδιστής» («brown bomber») και θεωρούμενος ως ένας από τους κορυφαίους του αθλήματος, όλων των εποχών. Το 2005 ανακηρύχθηκε καλύτερος πυγμάχος βαρέων βαρών στα χρονικά. 

Πολυσχιδής ως αθλητική και κοινωνική προσωπικότητα, ο Λούις ήταν ο πρώτος Αφροαμερικανός που θεωρήθηκε ήρωας στη χώρα του, ενώ τάχθηκε ενεργά κατά του ναζισμού στη διάρκεια του Β’ Παγκόσμιο Πόλεμο. Επίσης υπήρξε ο πρώτος μαύρος που συμμετείχε σε αγώνα γκολφ στις ΗΠΑ σπάζοντας τη σχετική προκατάληψη. Ακόμη, πήρε μέρος σε αρκετές κινηματογραφικές ταινίες, σε μία εκ των οποίων πρωταγωνίστησε στο ρόλο ενός πυγμάχου με πολλές ομοιότητες με τον εαυτό του («Spirit of Youth», 1938). Απεβίωσε σε ηλικία 66 ετών από έμφραγμα λίγες ώρες μετά την τελευταία, δημόσια εμφάνισή του, παρακολουθώντας αγώνα πυγμαχίας. Το 1953 ο Robert Gordon σκηνοθέτησε την ταινία «The Joe Louis Story», γύρω από τη ζωή του Λούις, με πρωταγωνιστή τον ηθοποιό και μποξέρ Coley Wallace (1927 - 2005). Πολλά στάδια της χώρας του, διαφόρων σπορ, φέρουν ως τίτλο τους το όνομά του, σαν τιμή στη μνήμη του.

## Παραπομπές


Κατηγορία:Αμερικανοί πυγμάχοι
Οσφύς

Οσφύς ή μέση , στην ανατομία, ονομάζεται το τμήμα της κοιλιάς μεταξύ του κελύφους και των γοφών. Στους ανθρώπους με λεπτά σώματα, η μέση είναι το στενότερο μέρος του κορμού.

## Δομή

Εξαιτίας αυτού και επειδή η μέση είναι συχνά συνώνυμη με το στομάχι, μπορεί κανείς να μπερδευτεί ως προς την ακριβή θέση της μέσης. Ένας άλλος παράγοντας που προκαλεί σύγχυση είναι ότι η μέση της μέσης διαφέρει από διαφορετικούς ανθρώπους. Στη μελέτη, η περιφέρεια μέσης που μετρήθηκε στο επίπεδο του ομφαλού ήταν μεγαλύτερη από αυτή που μετρήθηκε στη φυσική μέση. Για να εντοπίσετε τη φυσική γραμμή της μέσης, πρέπει απλά να στέκεστε όρθιοι και έπειτα να γέρνετε προς τα πλάγια κρατώντας τα πόδια και τους γοφούς ευθεία. Οι πτυχές του κορμού είναι η φυσική γραμμή της μέσης.

Κατηγορία:Ανατομία
Κατηγορία:Δευτερεύοντα σεξουαλικά χαρακτηριστικά
Παλαιοκαρυά (αποσαφήνιση)

Με το όνομα **Παλαιοκαρυά** αναφέρονται δύο οικισμοί στο δήμο Αγρινίου της Αιτωλοακαρνανίας:

* Παλαιοκαρυά Παναιτωλικού Αιτωλοακαρνανίας
* Παλαιοκαρυά Παραβόλας Αιτωλοακαρνανίας

αλλά και η τοπική κοινότητα **Παλαιοκαρυάς Τρικάλων** του δήμου Πύλης Τρικάλων στην οποία ανήκουν οι παρακάτω οικισμοί:

* Άνω Παλαιοκαρυά Τρικάλων
* Κάτω Παλαιοκαρυά Τρικάλων
* Μέση Παλαιοκαρυά Τρικάλων
Παλαιοκαρυά Παναιτωλικού Αιτωλοακαρνανίας

Η **Παλαιοκαρυά** είναι ημιορεινό χωριό της Αιτωλοακαρνανίας το οποίο βρίσκεται στους βορειοδυτικούς πρόποδες του όρους Παναιτωλικό σε υψόμετρο 358 μέτρα και απέχει 24 χλμ. Β.-ΒΔ. από το Αγρίνιο. Στα βόρεια του χωριού περνάει ο χείμαρρος Ζέρβας που καταλήγει στη τεχνητή λίμνη Στράτου. Ως οικισμός περιλαμβάνεται στις ελληνικές απογραφές από το 2001 ως μέρος του τότε Δήμου Παναιτωλικού. Σύμφωνα με το πρόγραμμα ''Καλλικράτης'', μαζί με την Κερασέα, τον Μαλεβρό και την Παλαιοκερασιά  αποτελούν την τοπική κοινότητα Κερασέας που υπάγεται στη δημοτική ενότητα Παναιτωλικού του δήμου Αγρινίου και σύμφωνα με την απογραφή 2011 έχει πληθυσμό 23  κατοίκους.

## Σημείωση
Στον ίδιο δήμο αλλά την δημοτική ενότητα Παραβόλας υπάρχει ο συνώνυμος οικισμός Παλαιοκαρυά.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Σπουδή Op. 10, No. 4 (Σοπέν)

Η **Σπουδή Op. 10, No. 4** σε Ντο δίεση ελάσσονα είναι σπουδή του Φρεντερίκ Σοπέν, που γράφτηκε το 1830. Πρώτα δημοσιεύθηκε το 1833, σε Γαλλία, Γερμανία  και Αγγλία και πρόκειται για την τέταρτη από τις Opus 10. Χαρακτηριστικά της σπουδής αυτής είναι το πάθος και η ταχύτητα (*Presto con fuoco*), η οποία αποδίδεται συνεχώς σε δέκατα έκτα, ενώ και τα δύο χέρια έχουν απαιτητική δουλειά. Μία μέση εκτέλεσή της διαρκεί περίπου 2 λεπτά. Στην αγγλική γλώσσα είναι γνωστή και ως ***Torrent***.

## Παραπομπές
 

## Εξωτερικοί σύνδεσμοι
* Analysis of Chopin Etudes at Chopin: the poet of the piano
* ''Chopin Etude Op. 10, No. 4'' played by Evgeny Kissin (YouTube)
* ''Chopin Etude Op. 10, No. 4'' played by Alfred Cortot (YouTube)
* ''Chopin Etude Op. 10, No. 4'' played by Vladimir Horowitz (YouTube)
* ''Chopin Etude Op. 10, No. 4'' played by Sviatoslav Richter (YouTube)
* ''Chopin-Godowsky - Etude op. 10, No. 4'' (for the left hand) played by Marc-André Hamelin (YouTube)

10 04
Κατηγορία:Συνθέσεις σε Ντο δίεση ελάσσονα
Κατηγορία:Συνθέσεις του 1830
Σπουδή Op. 10, No. 5 (Σοπέν)

Η **Σπουδή Op. 10, No. 5** σε Σολ ύφεση μείζονα είναι σπουδή του Φρεντερίκ Σοπέν, η οποία γράφτηκε το 1830. Πρώτη φορά δημοσιεύθηκε το 1833, μαζί και με τις άλλες Opus 10, σε Γαλλία, Γερμανία και Αγγλία. Χαρακτηριστικό της συγκεκριμένης σπουδής είναι η ταχύτητα με την οποία αποδίδεται τα τρίηχα, καθώς επίσης και η σχεδόν αποκλειστική χρήση των μαύρων πλήκτρων του πιάνου. Το αριστερό χέρι είναι περισσότερο επιφορτισμένο στο να παίζει σε στυλ στακάτο τον ρυθμό και οκτάβες. Μία μέση εκτέλεση της σπουδής διαρκεί περίπου 1,5 λεπτό. Είναι επίσης γνωστή και ως ***Black Keys***.

## Παραπομπές


## Εξωτερικοί σύνδεσμοι
* Analysis of Chopin Etudes at Chopin: the poet of the piano
*Sheet music available in .pdf or LilyPond format, from Mutopia.
*  played by Vladimir de Pachmann (1927: with commentary, mistakes and changes)
*  played by Ignaz Friedman (1928)
*  played by Marc-André Hamelin
*  played by Marc-André Hamelin

10 05
Κατηγορία:Συνθέσεις σε Σολ ύφεση μείζονα
Κατηγορία:Συνθέσεις του 1830
Πιέτρο Παρτετσιπάτσιο

Ο **Πιέτρο Παρτετσιπάτσιο** (Ιταλικά : *Pietro Partecipazio*, πέθανε το 942), 20ος Δόγης της Βενετίας (939 - 942) από την Οικογένεια Παρτετσιπάτσιο ήταν γιος του 18ου δόγη Όρσο Β΄ Παρτετσιπάτσιο. Δεν υπάρχει καμιά σημαντική πληροφορία για τον ίδιο εκτός του ότι πέθανε τρία χρόνια μετά την ημερομηνία που ανακηρύχτηκε Δόγης της Βενετίας, τάφηκε στην εκκλησία του Σαιν ντι Αμίανα μαζί με τον πατέρα του.

## Παραπομπές
 		


## Πηγές

*Γερμανική Εθνική Βιβλιοθήκη, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei.

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Κατηγορία:Οικογένεια Παρτετσιπάτσιο
Ρουζ

μικρογραφία|ρουζ
Το **Ρουζ** είναι ένα καλλυντικό για τον χρωματισμό των μάγουλων σε διαφορετικές αποχρώσεις. Εφαρμόζεται ως σκόνη ή κρέμα.
μικρογραφία|Βαμμένη γυναίκα
Το ρουζ γενικά αποτελείται από μια κόκκινη χρωματισμένη σκόνη με βάση ταλκ που εφαρμόζεται με ένα πινέλο στα μάγουλα για να τα τονίσει. Ο χρωματισμός είναι συνήθως είτε τα πέταλα του safflower, είτε ένα διάλυμα καρμίνης σε υδροξείδιο του αμμωνίου. Μια παραλλαγή με βάση την κρέμα είναι η σκούδα, ένα άχρωμο μείγμα αλλοξάνης με κρύα κρέμα, το οποίο επίσης χρωματίζει το δέρμα.

Σήμερα, το ρουζ είναι ένας όρος που χρησιμοποιείται για όλα τα χρώματα. Δεν χρησιμοποιείται συνήθως για την αναγνώριση κραγιόν, ωστόσο, ορισμένοι μπορούν να χρησιμοποιήσουν τον όρο για να αναφερθούν στο κόκκινο χρώμα του προϊόντος.

Κατηγορία:Κοσμητική
Σκιά ματιών

μικρογραφία|Γυναικεία μάτια με σκιά
Η **σκιά ματιών** είναι ένα καλλυντικό που εφαρμόζεται στα βλέφαρα και κάτω από τα φρύδια. Συνήθως χρησιμοποιείται για να κάνει τα μάτια του χρήστη να ξεχωρίζουν ή να φαίνονται πιο ελκυστικά.

## Χρήση της σκιάς
Η σκιά ματιών μπορεί να προσθέσει βάθος και διάσταση στα μάτια, να συμπληρώσει το χρώμα των ματιών, να κάνει τα μάτια να φαίνονται μεγαλύτερα ή απλά να τραβήξει την προσοχή στα μάτια. Η σκιά ματιών κυκλοφορεί σε πολλά διαφορετικά χρώματα και υφές. Συνήθως γίνεται από σκόνη και μαρμαρυγία, αλλά μπορεί επίσης να βρεθεί σε μορφή υγρού, μολυβιού, κρέμας.

Η σκιά χρησιμοποείται κυρίως από γυναίκες. Στη δυτική κοινωνία, θεωρείται γυναικείο καλλυντικό, ακόμη και όταν χρησιμοποιείται από τους άνδρες. Στην γκόθικ τάση, η μαύρη ή παρόμοια σκοτεινή σκιά ματιών και άλλα είδη μακιγιάζ των ματιών είναι δημοφιλή και στα δύο φύλα.

Πολλοί άνθρωποι χρησιμοποιούν σκιά ματιών απλά για να βελτιώσουν την εμφάνισή τους, αλλά χρησιμοποιείται επίσης συχνά στο θέατρο. Ανάλογα με τον τόνο και την εμπειρία του δέρματος, η επίδραση της σκιάς ματιών συνήθως αναδεικνύει την αίγλη και κερδίζει την προσοχή. Η χρήση της σκιάς ματιών επιχειρεί να αναπαραγάγει τη φυσική σκιά των ματιών που παρουσιάζουν μερικές γυναίκες λόγω της φυσικής αντίθεσης χρωματισμού στα βλέφαρά τους. Η φυσική σκιά ματιών μπορεί να κυμαίνεται οπουδήποτε από μια γυαλιστερή λάμψη στα βλέφαρα κάποιου, σε ροζ ή ακόμα και σε ασημένια εμφάνιση.

## Παραπομπές

Κατηγορία:Κοσμητική
Eye liner

μικρογραφία|Γυναίκα φορώντας τυρκουάζ eyeliner
Το eyeliner είναι ένα καλλυντικό. Εφαρμόζεται γύρω από τα περιγράμματα των ματιών για να δημιουργήσει μια ποικιλία αισθητικών αποτελεσμάτων.

## Χρήση
Στα τέλη του εικοστού και στις αρχές του εικοστού πρώτου αιώνα, η χρήση έχει συνδεθεί με τη μόδα Goth και τη μόδα Punk. 

Το eyeliner χρησιμοποιείται συνήθως για καθημερινό μακιγιάζ. Το makeup μπορεί να χρησιμοποιηθεί ως εργαλείο για τη δημιουργία διαφορετικών εμφανίσεων καθώς και για την επισήμανση διαφορετικών χαρακτηριστικών των ματιών. Το eyeliner μπορεί να τοποθετηθεί σε διάφορα μέρη του ματιού για να δημιουργήσει διαφορετική εμφάνιση με φτερωτή επένδυση ματιών ή σφιχτά επενδεδυμένη στην ίσαλο γραμμή.

Κατηγορία:Κοσμητική
Πιέτρο Β΄ Καντιάνο

Ο **Πιέτρο Β΄ Καντιάνο** (Ιταλικά : *Pietro II Candianoc*, 872-939) ήταν ο 19ος Δόγης της Βενετίας (932 - 939) από την Οικογένεια Καντιάνο. Διαδέχθηκε διαδοχικά τον πατέρα του Πιέτρο Α΄ Καντιάνο (887), τον Πιέτρο Τριμπούνο (888 - 912) και τον Όρσο Β΄ Παρτετσιπάτσιο (912 - 932). Η Οικογένεια Καντιάνο ήταν η κορυφαία οικογένεια της Βενετίας τον 9ο αιώνα μ.Χ., ο πατέρας του έγινε Δόγης (887) αλλά πέθανε αμέσως μετά σε μάχη εναντίον των Ναρεντίνων. Στις αρχές της βασιλείας του (932) έστειλε επιστολή μαζί με τον πατριάρχη του Γκράντο Μαρίνο Κονταρίνι στην *"Σύνοδο του Έρφουρτ"* με την οποία ζητούσαν την εκδίωξη από την Βενετία των Εβραίων που δεν ασπάστηκαν τον χριστιανισμό. Ο 
Βασιλιάς της Γερμανίας Ερρίκος Α΄ ο Ορνιθοθήρας που ήταν πρόεδρος της Συνόδου αρνήθηκε να δεχτεί το αίτημα.

Η Βυζαντινή αυτοκρατορία εξασθένησε στην Αδριατική Θάλασσα και η νέα ανεξάρτητη Δημοκρατία της Βενετίας βρήκε την ευκαιρία να αποκτήσει τον έλεγχο στις βόρειες ακτές. Ο Πιέτρο Β΄ ξεκίνησε τις επιχειρήσεις αφού πρώτα έκαψε την αντίπαλη γειτονική Ιταλική πόλη Κομάκκιο ως αντίποινα για μιά επίθεση στα Βενετικά πλοία. Η Δημοκρατία της Βενετίας επεκτάθηκε στην Ίστρια και κατέλαβε την πόλη Καποδίστρια, σημερινό Κόπερ στην Σλοβενία. Ακολούθησε η υποταγή στην Δημοκρατία πολλών πόλεων της Ίστριας, με τον τρόπο αυτό απέκτησε τον οικονομικό έλεγχο της περιοχής. Ο Πιέτρο Β΄ πέθανε (939) και τον διαδέχθηκε ο Πιέτρο Παρτετσιπάτσιο γιος του Όρσο Β΄. Ο γιος του Πιέτρο Γ΄ Καντιάνο θα γίνει αργότερα Δόγης της Βενετίας (942–959), το ίδιο και οι εγγονοί του 
Πιέτρο Δ΄ Καντιάνο (959–976) και Βιτάλε Καντιάνο (978–979), θα συνεχίσουν την επεκτατική του πολιτική στον Κόλπο της Βενετίας.

## Παραπομπές


## Πηγές
*Γερμανική Εθνική Βιβλιοθήκη, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei. 143976583
*Bernhard Blumenkranz, Juifs et chrétiens dans le monde occidental, 430-1096, Peeters, Paris–Louvain, 2006 (first edition 1960).
*Frederic Chapin Lane, Venice, A Maritime Republic, Baltimore and London, Johns Hopkins University Press, 1973.
*Benjamin Z. Kedar, "Expulsion as an Issue of World History", Journal of World History, Vol. 7, No. 2 (Fall, 1996).

## Δείτε επίσης
* Δόγηδες της Βενετίας

Κατηγορία:Δόγηδες της Βενετίας
Κατηγορία:Οικογένεια Καντιάνο
Μάσκαρα

μικρογραφία|Μάσκαρα
Η **μάσκαρα** είναι καλλυντική ουσία για να σκουρίνει, να επιμηκύνει, να κυρτώσει, να χρωματίσει και πυκνώσει τις βλεφαρίδες. Εφαρμόζεται με βούρτσα βασισμένη σε ράβδο. Η μάσκαρα χρησιμοποιείται περιστασιακά στα φρύδια επίσης.

## Ιστορία
Ο αισθητικός στολισμός μπορεί να τεκμηριωθεί στην αρχαία Αίγυπτο. Ανασκαφές και αρχεία από το 4000 π.Χ. αναφέρονται σε μια ουσία που ονομάζεται kohl και που χρησιμοποιείται για να σκοτεινιάζει τις βλεφαρίδες, τα βλέφαρα και τα φρύδια. Το Kohl χρησιμοποιήθηκε για να καλύψει τα μάτια, πιστεύοντας ότι αποτρέπει τα κακά πνεύματα και προστατεύει την ψυχή, τόσο από τους άνδρες όσο και από τις γυναίκες.

Κατηγορία:Κοσμητική
Κονσίλερ

μικρογραφία|κονσίλερ
Το **κονσίλερ** είναι τύπος καλλυντικών που χρησιμοποιείται για να καλύψει τους μαύρους κύκλους, τις ρυτίδες, τους μεγάλους πόρους και άλλες μικρές ατέλειες που είναι ορατές στο δέρμα. 

Το κονσίλερ χρησιμοποιείται συνήθως για να κάνει το δέρμα να φαίνεται πιο ομοιόμορφο. Το κονσίλερ μπορεί να χρησιμοποιηθεί μόνο του ή με βάση. Έρχεται σε διάφορες μορφές από υγρό σε σκόνη. Το πρώτο εμπορικά διαθέσιμο κονσίλερ ήταν της Max Factor's Erace, που ξεκίνησε το 1954. Το κονσίλερ χρησιμοποιείται και για την κάλυψη σοβαρών αποχρωματισμών του δέρματος, όπως σημάδια, ουλές και λεύκη.

Το κονσίλερ διατίθεται σε ποικιλίες αποχρώσεων. Οι άνθρωποι τείνουν να επιλέγουν μία ή δύο αποχρώσεις ελαφρύτερες από τον τόνο του δέρματός τους για να κρύψουν καλύτερα τις κηλίδες τους και τους μαύρους κύκλους κάτω από το μάτι. Ορισμένα χρώματα προορίζονται να μοιάζουν με ένα φυσικό τόνο δέρματος.

## Παραπομπές



Κατηγορία:Κοσμητική
Σταύρος Τσώχος

Ο **Στάυρος Τσώχος** (Πειραιάς, 17 Ιουλίου 1937) είναι Έλληνας βετεράνος ποδοσφαιριστής και πρώην δημοσιογράφος στον χώρο της αθλητικής δημοσιογραφίας. 

## Βιογραφικό
### Ποδοσφαιρική σταδιοδρομία
Ξεκίνησε την ποδοσφαιρική του σταδιοδρομία το 1954 από την Υπεροχή Νεαπόλεως Αθηνών, όπου και υπέγραψε το πρώτο του δελτίο. Το 1956, ο πιο διακεκριμένος επί δύο χρόνια παίκτης της ομάδας Σταύρος Τσώχος μαζί με τον συμπαίκτη του Μίμη Στεφανάκο πήγαν στον Ολυμπιακό Πειραιώς, στον οποίο και ανήκε μέχρι το 1961. Ενδιάμεσα αγωνίστηκε ελάχιστα στην Προοδευτική την σεζόν 1958-59 (2 συμμετοχές στο Πειραϊκό πρωτάθλημα) με υποσχετική από τον Ολυμπιακό και ακολούθως αγωνίστηκε στον Φωστήρα, με τη φανέλα του οποίου έκλεισε την ποδοσφαιρική του καριέρα στις αρχές τις δεκαετίας του '60, έχοντας αγωνιστεί στο πρωτάθλημα της Α' Εθνικής κατηγορίας.

### Δημοσιογραφική σταδιοδρομία
Με την απόσυρσή του από το ποδόσφαιρο ως ποδοσφαιριστής ασχολήθηκε με την αθλητική δημοσιογραφία. Εργάστηκε ως αθλητικός συντάκτης στην εφημερίδα Ημέρα και στη συνέχεια εργάστηκε στην Ακρόπολη, στα Νέα (για 20 χρόνια), στο Φως των Σπορ και στα περιοδικά Πρώτο και Πρωτάθλημα. Στην τηλεόραση πρωτοεμφανίστηκε το 1968. Παρουσίαζε αθλητικές εκπομπές και μετέδιδε αγώνες στην Ελλάδα και το εξωτερικό μέχρι και την ημέρα της συνταξιοδότησής του. Εργάστηκε κατά σειρά στα τηλεοπτικά κανάλια ΕΡΤ, ΜΕGΑ και ΑΝΤ1. Επίσης έχει εργαστεί ως διευθυντής στο γραφείο τύπου της Π.Α.Ε. Ολυμπιακός.

## Παραπομπές


## Πηγές
* Εκδήλωση τιμής στους βετεράνους του αθλητικού ρεπορτάζ, ogdoo.gr
* Μια βράβευση, τιμή καριέρας και ζωής! a-sports.gr
* «Μικρόφωνο στα γήπεδα»: Αναγνωρίζεις τους 7 σπορτκάστερ που άκουγες πιτσιρικάς κάθε Κυριακή; menshouse.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Φωστήρα
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες αθλητικογράφοι
Κατηγορία:Έλληνες παρουσιαστές
Βάψιμο μαλλιών

μικρογραφία|Η διαδικασία
Το βάψιμο των μαλλιών είναι η πρακτική αλλαγής του χρώματος των μαλλιών. Οι κύριοι λόγοι για αυτό είναι να καλυφθούν τα γκρίζα ή τα λευκά μαλλιά, να αλλαχθεί το παρόν χρώμα και να αντικατασταθεί από ένα πιο μοντέρνο ή επιθυμητό.

Η βαφή μαλλιών μπορεί να γίνει επαγγελματικά από ένα κομμωτήριο ή ανεξάρτητα στο σπίτι. Σήμερα, ο χρωματισμός των μαλλιών είναι πολύ δημοφιλής, καθώς το 75% των γυναικών και το 18% των ανδρών που ζουν στην Κοπεγχάγη έχουν αναφέρει τη χρήση βαφής μαλλιών σύμφωνα με μελέτη του Πανεπιστημίου της Κοπεγχάγης. Ο τζίρος της βαφής μαλλιών κυμάνθηκε γύρω στα 1,9 δισεκατομμύρια δολλάρια το 2011.

## Ιστορία
μικρογραφία|Ξανθή γυναίκα με αντάβιες
Ο Διόδωρος, Έλληνας ιστορικός, περιέγραψε λεπτομερώς πώς οι Κέλτες είχαν πολύ ψηλά ξανθιά μαλλιά."

Η βαφή μαλλιών είναι μια αρχαία τέχνη που περιλαμβάνει τη θεραπεία των μαλλιών με διάφορες χημικές ενώσεις. Στην αρχαιότητα, οι χρωστικές λαμβάνονταν από τα φυτά. Στο βιβλίο *δεκαοκτώ βιβλία των μυστικών της τέχνης & της φύσης* που εκδόθηκε το 1661, εξηγούνται διάφοροι μέθοδοι χρωματισμού μαλλιών όπως μαύρο, χρυσό, πράσινο, κόκκινο, κίτρινο και λευκό. Η ανάπτυξη συνθετικών χρωστικών για τα μαλλιά εντοπίζεται στην ανακάλυψη της αντίδρασης της παρα-φαινυλενοδιαμίνης την δεκαετία του 1860. Ο Eugène Schueller, ο ιδρυτής της L'Oréal, αναγνωρίζεται για τη δημιουργία της πρώτης συνθετικής βαφής μαλλιών το 1907.

## Παραπομπές


## Εξωτερικοί σύνδεσμοι
* 

Κατηγορία:Κομμωτική
Πεντικιούρ

μικρογραφία|Πεντικιούρ
Το **πεντικιούρ** είναι μια καλλυντική θεραπεία των νυχιών των ποδιών, ανάλογη με ένα μανικιούρ. Τα πεντικιούρ γίνονται για καλλυντικούς, θεραπευτικούς σκοπούς. Είναι δημοφιλή σε όλο τον κόσμο και ιδιαίτερα στις γυναίκες. Τα πεντικιούρ περιλαμβάνουν φροντίδα όχι μόνο για τα νύχια. τα νεκρά κύτταρα του δέρματος τρίβονται από το κάτω μέρος των ποδιών χρησιμοποιώντας μια τραχιά πέτρα. Η φροντίδα του δέρματος παρέχεται συχνά μέχρι το γόνατο, συμπεριλαμβανομένης της κοκκώδους απολέπισης, της ενυδάτωσης και του μασάζ.

Το μανικιούρ είναι μια καλλυντική θεραπεία ομορφιάς για τα νύχια και τα χέρια που εκτελείται στο σπίτι ή σε ένα σαλόνι νυχιών. Το μανικιούρ αποτελείται από την τοποθέτηση και τον σχηματισμό της. Ορισμένα μανικιούρ περιλαμβάνουν τη σχεδίαση των νυχιών ή την εφαρμογή μικρών decals. Άλλες θεραπείες των νυχιών μπορεί να περιλαμβάνουν την εφαρμογή τεχνητών νυχιών.

Κατηγορία:Κοσμητική
Βερνίκι νυχιών

μικρογραφία|Κόκκινο βερνίκι νυχιών
Το **βερνίκι νυχιών**, γνωστό ως **όζα** στην βόρεια Ελλάδα και ως **μανό** στην νότια Ελλάδα, είναι το βερνίκι που μπορεί να εφαρμοστεί στα νύχια του ανθρώπου για να τα διακοσμήσει και να προστατεύσει τις πλάκες των νυχιών. Το σκεύασμα έχει αναθεωρηθεί επανειλημμένα για να ενισχύσει τα διακοσμητικά αποτελέσματά του και για την καταστολή της πυρόλυσης ή της απολέπισης. Οι άνθρωποι χρησιμοποιούν αυτό το υγρό για να δημιουργήσουν απλά και περίπλοκα σχέδια με φωτεινά χρώματα.

## Ιστορία
Το βερνίκι προέρχεται από την Κίνα και χρονολογείται από το 3000 π.Χ. Γύρω στο 600 π.Χ., κατά τη διάρκεια της δυναστείας Zhou, το βασιλικό παλάτι προτιμούσε τα χρώματα χρυσού και αργύρου. Ωστόσο, το κόκκινο και το μαύρο τελικά αντικατέστησαν αυτά τα χρώματα ως βασιλικά αγαπημένα. Κατά τη διάρκεια της δυναστείας του Μινγκ, τα βερνίκια νυχιών παραγόταν από ένα μείγμα που περιελάμβανε μελισσοκέρι, ασπράδια αυγών, ζελατίνη, φυτικές βαφές και αραβικό κόμμι.

Στην Αίγυπτο, οι κατώτερες τάξεις προτιμούσαν ανοιχτά χρώματα. Οι μουμιοποιημένοι Φαραώ είχαν επίσης τα νύχια τους ζωγραφισμένα με χέννα.

Το χρωματισμένο βερνίκι νυχιών δεν εμφανίστηκε μέχρι τη δεκαετία του 1920. Οι πρώιμες φόρμουλες δημιουργίας βερνικιών νυχιών δημιουργήθηκαν χρησιμοποιώντας βασικά συστατικά όπως λάδι λεβάντας, καρμίνη, οξειδίου του κασσίτερου και περγαμόντο.

Κατηγορία:Κοσμητική
Μολύβι χειλιών

μικρογραφία|Μολύβι χειλιών
Το **μολύβι χειλιών** είναι καλλυντικό προϊόν. Προορίζεται να γεμίσει ανομοιόμορφες περιοχές στα εξωτερικά άκρα των χειλιών πριν από την εφαρμογή κραγιόν για να δώσει ομαλότερη μορφή. Χρησιμοποιείται επίσης για να οριοθετήσει τα χείλη, κρατώντας το κραγιόν μέσα στην περιοχή των χειλιών και εμποδίζοντας το να βγει, δημιουργώντας μια μεγαλύτερη αντίθεση και κάνοντας τα χείλη να ξεχωρίζουν περισσότερο. Εναλλακτικά, το μολύβι χρησιμοποιείται για τα χείλη για να γεμίσει ολόκληρο το χείλος πριν την εφαρμογή του κραγιόν και σε μερικές περιπτώσεις φοριέται ως κραγιόν από μόνο του. Σπανιότερα, χρησιμοποιείται στα θέατρα ή σε παραστάσεις για τη δημιουργία μουστακίων στους άνδρες.

Κατηγορία:Κοσμητική